Vain yksi voi olla kaikkein paskin. Tässä on suuren urheilujuhlan tuntua.

Teksti: Saku Schildt, kuva: Tunkio / Facebook

Juuri saamamme tiedotteen mukaan Suomen paskin bändi -kisan finalistit on valittu. Esiraadin karsinnan jälkeen kisan finaaliin selvisivät sellaiset tapaukset kuin Tunkio, Jyki Jäyhä & Tanssiorkesteri Hekuma, Space Trucker Chicks, YARR-HARR, Slut Shit ja Sähköinen Ääliö.

Kilpailussa etsitään Suomen ”soittotaidottominta, tyylitajuttominta, näköalattominta ja sisällöttömintä yhtyettä”. Se kaikkein soittotaidottomin, tyylitajuttomin ja sisällöttömin tapaus selviää Helsingin Sture 21:ssä 31. toukokuuta. Finaaliraadin muodostavat toimittajat Tero Liete ja Ari Peltonen sekä punk-veteraani Vesa Häkli.

Liput finaaliin kustantavat kuusi euroa, ja ensimmäinen finalisti nousee lavalle klo 19. Kisan voittaja saa ”kunniakirjan ja arvoisensa tuotepalkinnon”.

Kaikilta finalisteilta ei löytynyt äkkiseltään verkosta tyylinäytteitä, mutta alla nyt jotain havaintoesitystä. Hyvä meno!